पाएं अपने शहर की ताज़ा ख़बरें और फ्री ई-पेपरडाउनलोड करें
फरीदाबाद. स्टेट बैंक के फर्जी अधिकारी बनकर एक घर से चेक चोरी कर 3 लाख रुपए निकालने के मामले में सेक्टर-55 थाना पुलिस ने मामला दर्ज कर लिया है। मामला 30 मार्च 2013 का है लेकिन पुलिस के पास शिकायत अभी दी गई है। पुलिस इस मामले की गहनता से जांच कर रही है। पुलिस के मुताबिक इस मामले में 3 लाख रुपए निकालने वाले आरोपियों की बैंक में सीसीटीवी फुटेज से पहचान की जाएगी।
मकान नंबर 1 नजदीक गुरुद्वारा सेक्टर-55 निवासी युधिष्ठिर लाल सपड़ा ने सेक्टर-55 थाने में दी शिकायत में बताया कि 30 मार्च 2013 को दो व्यक्ति उनके घर आए। इन दोनों ने अपने आपको स्टेट बैंक का अधिकारी बताया और उनसे कहा कि चेक बुक की वेरिफिकेशन करनी है। उन्होंने अपनी पत्नी सुनीता सपड़ा की एसबीआई की एक चेक बुक इन दोनों लोगों को दिखाई।
इसी दौरान इन दोनों ने चेक बुक में उनकी पत्नी के साइन किया हुआ एक चेक चुपके से निकाल लिया। इसके बाद इन दोनों ने 2 अप्रैल 2013 को इस चेक द्वारा उनके खाते से तीन लाख रुपए निकाल लिए। उनको जैसे ही इस मामले का पता लगा तो उन्होंने बैंक में शिकायत दी। थाने से मामले के जांच अधिकारी सत्येंद्र कुमार का कहना है कि युधिष्ठिर इससे पहले बैंक में शिकायत देता रहा है। पुलिस को शिकायत नहीं दी थी। पुलिस के पास पीड़ित शुक्रवार को आया। शुक्रवार को यह मामला दर्ज कर लिया गया।
सोने की ईंट देने के नाम पर ठगा
फरीदाबाद. टटलू गिरोह के सदस्यों ने सोने की ईंट देने के नाम पर मुंबई निवासी एक व्यक्ति से १क् हजार रुपए ठग लिए। सेक्टर-३१ थाना पुलिस ने मामला दर्ज कर तीनों आरोपियों को गिरफ्तार कर लिया है। आरोपियों के कब्जे से सोने की दो नकली ईंटें बरामद हुई हैं।
मुंबई निवासी मनीष पढरनाथ पिपले पुत्र पढ़रिनाथ पिपले ने सेक्टर- ३१ थाने में दी शिकायत में बताया कि वह मुंबई में एक प्राइवेट कंपनी में नौकरी करता है। उसके मोबाइल नंबर पर दो मोबाइल नंबरों से कई बार फोन आए। फोन करने वाले लोगों ने उनसे कहा गया कि उनके पास सोने की ईंट है। फोन करने वाले ने बताया कि उनको पैसों की सख्त जरूरत है। इसलिए वह सोने की ईंट बेच रहा है। मनीष के पास फोन करने वाले ने सोने की ईंट ठीक रेट पर देने को कहा। इसके बाद मनीष ने फरीदाबाद के सेक्टर-३१ के मकान नंबर-६८ निवासी अजय पुत्र शिवराज के मकान पर मिलने का समय तय किया था।
इसलिए मनीष भी 6 जून को मुंबई से से अपने दोस्त अजय के मकान पर आ गया। ७ जून २क्१३ को उनके मोबाइल पर दोबारा फोन आया और फोन करने वाले ने पैसे लेकर पुलिस लाइन चौक पर आने को कहा। जब मनीष व उसका दोस्त अजय पुलिस लाइन चौक पर पहुंचे तो वहां तीन आदमी मिले। तीनों ने अपने नाम बिलाल, निसार व आमिर ले रहे थे।
इन तीनों ने अपने आपको लोहसार भरतपुर राजस्थान के रहने वाले बताया। उन्होंने उनसे दस हजार रुपए लिए और कहा कि थोड़ी देर में सोने की ईंट लाकर देते हैं। इसके बाद तीनों चले गए। काफी देर तक जब नहीं लौटे तो उसने व उसके दोस्त ने तलाश शुरू की लेकिन तीनों लोगों का कहीं पता नहीं लगा।
पुलिस ने बाइपास रोड से तीनों आरोपियों को गिरफ्तार कर उनसे सोने की दो नकली ईंटें बरामद कर ली हैं। पुलिस आरोपियों से पूछताछ कर रही है। मुंबई के रहने वाला व्यक्ति सोने की ईंट के लालच में यहां आया था।
यह मेवाती गिरोह है। जो राजस्थान के भरतपुर व आसपास के इलाकों में मिलता है। ऐसा गिरोह दूर-दराज के इलाकों में रहने वाले लोगों को अपने चंगुल में फंसाते हैं। आरोपी फरीदाबाद में और किसी को शिकार बनाने के चक्कर में घूम रहे थे।
लायकराम, सब इंस्पेक्टर, जांच अधिकारी
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn